Road to Singapore

Road to Singapore (Survoje al Singapuro) estas usona duon-muzikala komedia filmo de 1940 reĝisorita de Victor Schertzinger en kiu stelulas Bing Crosby, Dorothy Lamour kaj Bob Hope. Bazita sur historio de Harry Hervey, la filmo temas pri du am-aventuristoj kiuj klopodas forgesi iamajn amaferojn en la Singapura Kolonio, kie ili trafas belulinon. Distribuita de Paramount Pictures, la filmo markis la ekon de long-daŭra kaj populara serio "Road to ..." de filmoj en kiuj aperas la sama triopo, nome sep filmoj entute. Aliaj aktoroj de tiu filmo estis Charles Coburn, Anthony Quinn, kaj Jerry Colonna. La agado okazas en la areo de Singapuro sub regado de la Brita Imperio, sed du jarojn post la publikigo de la filmo, kaj Singapuro kaj la tuta areo estos okupaciitaj de Japanio dum la Dua Mondmilito.

Grava kuriozaĵo estas ke danco de indiĝenoj estas ludata kun esperantlingva kanto.Survoje al Singapuro - Road to Singapore: Kaigoon (subtekstigita) En Jutubo Alirita la 9an de Marto 2021.

 Intrigo 
eta|maldekstre|Charles Coburn en la filmanonco.
eta|maldekstre|Dorothy Lamour kaj Bing Crosby en la filmanonco.
Josh Mallon (Bing Crosby) kaj Ace Lannigan (Bob Hope) estas amikoj kaj maristoj kiuj fuĝas el kontinenta Usono kaj tieaj dominemaj amaferoj kiuj estas malkonvenaj al ili, kiu dekomnce foriras al Havajo kaj de tie veturas al Singapuro, sed alvenas nur al insulo Kaigoon kiam elĉerpiĝas mono. Ili savas Mima (Dorothy Lamour), loka (sed ne indiĝena) virino, el violenta danc-partnero, Caesar (Anthony Quinn), kaj ŝi foriras kun ili kaj ekregas iliajn vivojn, kion ili ne deziras.

La riĉa patro de Josh (Charles Coburn), pere de helpo de la rankora Caesar, sukcesas trovi sian fuĝintan filon por redoni lin al la familia negoco kaj al lia fianĉino (Judith Barrett). Tiam kaj Josh kaj Ace estas enamiĝinta de Mima, kiu tiam estas kortuŝita pro la ekkono, ke Gloria estas la fianĉino de Josh. Ili devigas Mima elekti inter ili, kaj ŝi elektas Ace. Josh foriras kun Gloria kaj sia patro, dum Ace komprenas, ke Mima reale amas Josh.

 Geaktoroj kaj roluloj 
eta|alt=
eta|dekstra

 Bing Crosby kiel Josh Mallon V
 Dorothy Lamour kiel Mima
 Bob Hope kiel Ace Lannigan
 Charles Coburn kiel Joshua Mallon IV
 Judith Barrett kiel Gloria Wycott
 Anthony Quinn kiel Caesar
 Jerry Colonna kiel Achilles Bombanassa
 Johnny Arthur kiel Timothy Willow
 Pierre Watkin kiel Morgan Wycott
 Gaylord Pendleton kiel Gordon Wycott
 Miles Mander kiel Sir Malcolm Drake
 Pedro Regas kiel Zato
 Greta Granstedt kiel Babe
 Edward Gargan kiel Bill
 John Kelly kiel maristo
 Kitty Kelly kiel edzino de maristo
 Roger Gray kiel pastro
 Monte Blue kiel pastrestro
 Harry C. Bradley kiel Sekretario
 Cyril Ring kiel ŝipoficiro
 Richard Tucker kiel ŝipoficiro
 Jack Pepper kiel kolumnisto
 Arthur Q. Bryan kiel trinkejisto
 Robert Emmett O'Connor kiel migrofunkciulo
 Belle Mitchell kiel indiĝena vendejulino
 Fred Malatesta kiel indiĝena policano
 Elvia Allman kiel junulino
 Bobby Barber kiel viro

 Muziko 
maldekstra|eta|Jerry Collona en la filmo.
 "Captain Custard" (Johnny Burke kaj Victor Schertzinger) de Bob Hope kaj Bing Crosby
 "The Moon and the Willow Tree" (Burke kaj Schertzinger) de Dorothy Lamour
 "Sweet Potato Piper" (Burke kaj James V. Monaco) de Bing Crosby, Dorothy Lamour, kaj Bob Hope
 "Too Romantic" (Burke kaj Monaco) by Bing Crosby and Dorothy Lamour
 "Kaigoon" (Burke kaj Monaco) de koruso (kun vortumado en Esperanto!)

Bing Crosby registris tri el la kantoj por Decca Records. "Too Romantic" estis granda sukceso kiu atingis rangon 3an en sukceso-listoj dum 12-semajna periodo. Ankaŭ "Sweet Potato Piper" atingis 20an rangon.

 Notoj 

 Bibliografio 
 Strait, Raymond (2003). Bob Hope: A Tribute. New York: Pinnacle Books, ISBN 0-7860-0606-4.

 Eksteraj ligiloj 




Kategorio:Usonaj filmoj
Kategorio:Anglalingvaj filmoj
Kategorio:Filmoj aperintaj en 1940
Kategorio:Usonaj nigrablankaj filmoj
Kategorio:Esperanto en filmoj